Document ID: 31998R0284

ΚΑΝΟΝΙΣΜΟΣ (ΕΚ) αριθ. 284/98 ΤΗΣ ΕΠΙΤΡΟΠΗΣ της 3ης Φεβρουαρίου 1998 για την τροποποίηση του κανονισμού (ΕΟΚ) αριθ. 3478/92 περί λεπτομερών κανόνων εφαρμογής του καθεστώτος πριμοδότησης στον τομέα του ακατέργαστου καπνού όσον αφορά τον καθορισμό ορισμένων προθεσμιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΚ) αριθ. 2595/97 (2), και ιδίως τα άρθρα 7 και 11,
Εκτιμώντας:
ότι τα κράτη μέλη δεν είναι σε θέση να τηρήσουν τις ημερομηνίες που έχουν καθοριστεί από τον κανονισμό (ΕΟΚ) αριθ. 3478/92 της Επιτροπής, της 1ης Δεκεμβρίου 1992, περί λεπτομερών κανόνων εφαρμογής του καθεστώτος πριμοδότησης στον τομέα του ακατέργαστου καπνού (3), όπως τροποποιήθηκε τελευταία από τον κανονισμό (ΕΚ) αριθ. 585/97 (4) μετά τις νέες ημερομηνίες που έχουν καθορισθεί για την κατανομή των ποσοστώσεων 7 ότι πρέπει συνεπώς να τροποποιηθούν οι προθεσμίες αυτές για την συγκομιδή 1998 7
ότι τα εν λόγω μέτρα πρέπει να εφαρμοσθούν το ταχύτερο δυνατόν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 3478/92 τροποποιείται ως εξής:
1. Στο δεύτερο εδάφιο της παραγράφου 1, προστίθεται το ακόλουθο κείμενο:
«Για την συγκομιδή 1998, τα κράτη μέλη μπορούν να αποδεχθούν να επωφεληθούν της πριμοδοτήσεως οι συμβάσεις που έχουν συναφθεί το αργότερο στις 30 Απριλίου και, στην περίπτωση συμβάσεων που έχουν συναφθεί μετά την παραχώρηση συμπληρωματικών ποσοτήτων δυνάμει του άρθρου 11 παράγραφος 3 του κανονισμού (ΕΚ) αριθ. 1066/95, πριν από τις 15 Ιουνίου.»
2. Στο δεύτερο εδάφιο της παραγράφου 2 προστίθεται το ακόλουθο κείμενο:
«Για την συγκομιδή 1998, τα κράτη μέλη μπορούν να αποδεχθούν να επωφεληθούν της πριμοδότησης οι συμβάσεις που έχουν δοθεί για καταχώρηση το αργότερο στις 8 Μαΐου και στην περίπτωση συμβάσεων που έχουν συναφθεί μετά την παραχώρηση συμπληρωματικών ποσοτήτων δυνάμει του άρθρου 11 παράγραφος 3 του κανονισμού (ΕΚ) αριθ. 1066/95, πριν από τις 30 Ιουνίου.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 1998.

Labels: 11
17
7
3
6